Geskiedenis van die Voortrekkertapisserie in die Voortrekkermonument: Deel 2 – Afrikanergeskiedenis
Hierdie paneel beeld 'n geselskap deftig geklede vroue uit wat onder 'n eikeboom voor 'n huis 'n bejaarde vrou gelukwens met haar verjaarsdag. 'n Kat skuur teen die ou dame se roksoom. Spandaukop is in die agtergrond. Twee deftige mans met keile op sluit hulle by die geselskap aan en nog 'n ander kom te perd aangery. 'n Seun wat met dolosse speel is in die voorgrond te sien.
Hierdie paneel beeld die beste uit van Voortrekkerdrag soos in die tyd gedra. Let gerus ook veral op die vroue se kappies, mantels en die herfsblare in die voorgrond. Die kleure, asook die tapisserie, is met een woord uitstaande.